钦定古今图书集成/明伦汇编/氏族典/第075卷 > 朱国祚
## 钦定古今图书集成/明伦汇编/氏族典/第075卷 > 朱国祚

按《明外史朱国祚传》：“国祚，字兆隆，秀水人。万历十一
年举进士第一，授修撰，进洗马，为皇长子侍班官，寻
进谕德。二十六年超擢礼部右侍郎。时皇长子储位
未定，冠婚逾期，国祚屡疏谏，储位卒定。寻转左侍郎，
改吏部。御史汤兆京劾其纵酒逾检，国祚遂引疾归。
光宗即位，以国祚尝侍潜邸，特旨拜礼部尚书兼东”
阁大学士，入阁参机务。天启元年六月还朝。寻加太
子太保，进文渊阁。国祚素行清慎，事持大体。明年，会
试总裁。三年进少保、户部尚书，改武英殿。十三疏乞
休，诏加少傅兼太子太傅。归。明年卒。赠太傅，谥文恪。